વિરમગામ હાઇ-વે નજીકના ખેતરમાંથી ઓઇલ ચોરીનું કૌભાંડ ઝડપાયું છે. વિરમગામ પોલીસને બાતમી મળી હતી કે વિરમગામ હાઇ-વે પાસે આવેલા એક ખેતરમાં કેટલાક ઇસમો દ્વારા IOC કંપનીની પાઇપ લાઇનમાંથી ઓઇલ ચોરી કરવામાં આવે છે. બાતમીના આધારે પોલીસે બાતમી વાળી જગ્યા પર વોચ ગોઠવી હતી અને જ્યારે આરોપીઓ ઓઇલની ચોરી કરવા માટે આવ્યા ત્યારે બે આરોપીઓને રંગેહાથે પોલીસે ઝડપી પાડ્યા હતા. આરોપીની પૂછપરછ દરમિયાન આરોપીએ પોલીસ સમક્ષ 10 ટેન્કર ઓઇલની ચોરી કરી હોવાની કબૂલાત કરી હતી. આરોપીઓએ વધુમાં જણાવ્યું હતું કે, તેઓએ ઓઇલની ચોરી કરવા માટે ખેતરમાંથી પસાર થતી IOCની લાઇનમાં પંચર કર્યું હતું અને એ પંચર મારફતે તેઓ ઓઇલ ચોરી કરતા હતા.